google/wiki40b huggingface dataset:
Urmygg

Utseende

Urmyggen er middels stor og kan minne om et stankelbein eller en stor soppmygg.  Øynene er ganske store, men dekker ikke hele hodet. Mellom fasettøynene sitter tre punktøyne (ocelli). Antennene er middels lange og svært tynne. Kroppen er gulbrun, med lang og tynn bakkropp. Vingene er store, smale, med et tydelig mørkt vingemerke og tydelig årenett. Beina er lange, tynne og gulbrune på farge.
Larven er sylindrisk, hvitaktig på farge med en kraftig hodekapsel. Den har en del korte hår, men ingen bein eller andre påfallende utvekster.

Levevis

Urmyggen er ganske sjelden, i Europa er det totalt funnet bare noen få titalls eksemplarer. Man vet at arten er knyttet til gammel skog, og at larvene utvikler seg i fuktig, råtnende ved av løvtrær. Siden arten er så sjelden, og forekommer i et habitat som ansees for truet, er den listet på den norske rødlisten over truede insekter.
Vladimir Semitjastnyj

Vladimir Jefimovitsj Semitjastnyj (russisk: Владимир Ефимович Семичастный, født 15. januar 1924 i Hryhorivka i Den ukrainske sosialistiske sovjetrepublikk, død 12. januar 2001 i Moskva, Russland) var en sovjetisk politiker og etterretningsoffiser. Fra 1958 til 1959 var han leder av Komsomol som førstesekretær av Sentralkomitéen i ungdomspartiet. Fra 13. november 1961 til 18. mai 1967 var han leder for Sovjetunionens etterretningsorganisasjon KGB.
Semitjastnyj døde av hjerneslag den 12. januar 2001.
Glennemåler

Utseende

En middelsstor (vingespenn 22 – 30 mm), slank, kontrastrikt farget måler. Den kan kjennes på at vingenes mørke felter er mørkegrå og at det brede tverrbåndet kar spisse, V-formede innskjæringer både ved inner- og ytterkanten. Forvingen er lysgrå til gulbrun, roten mørkegrå. I midten av vingen er det et bredt, mørkegrått tverrbånd som har V-formede innsnevringer i både inner- og ytterkant. Utenfor tverrbåndet er det et smalt, hakkete, grått tverrbånd, ved ytterkanten en stor, avlang, mørk flekk. Bakvingen er grå. Larven er lang og tynn, naken, lysgrønn med mørkt rødbrune flekker på ryggen av de fremste og bakerste kroppsleddene, og på sidene.

Levevis

Arten lever i løvskog, og larvene kan finnes på mange ulike busker og løvtrær, særlig bjørk. De voksne målerne flyr i mai – juli.

Utbredelse

Glennemåleren forekommer i hele Europa og også i Nord-Asia. I Norge finnes den nord til Nordland.
Wilhelm Marstrand

Bakgrunn

Wilhelm Marstrands far var norsk og familien hadde bakgrunn fra Kvikne kobberverk i Østerdalen. I Danmark livnærte faren seg som bakermester og oppfinner.
C.W. Eckersberg var en venn av Marstrands foreldre og har sannsynligvis anbefalt at han utdannet seg til maler. Da Marstrand begynte på Kunstakademiet i 1826, ble han elev av Eckersberg.

Maler

Marstrand oppsøkte Københavns gater og tegnet hverdagslige og nesten holbergske gatescener. Han tegnet skisser av Holmens folk, gategutter og hunder. Fra 1830 malte han også flere portretter og fikk bestillinger fra borgerskapet i København.
Ved Kunstakademiet konkurrerte han både i 1833 og 1835 om den store gullmedaljen uten å lykkes. Han vant forøvrig begge sølvmedaljene i 1833. 
Marstrand søkte Fonden ad usus publicos om reisepenger, noe som ble innvilget og i 1836 var han på sin første utenlandsreise, blant annet var han i Italia.Marstrand ble storleverandør av mer eller mindre idealiserende folkelivsskildringer.
Etter hjemkomsten i 1841 begynte han å male historiemalerier i større omfang, eksempelvis et stort antall Holberg-scener og bestillingsoppgaver som utsmykkingen av Chr.IV-kapellet i Roskilde domkirke, med «Christian 4. på Trefoldigheden» og  «Christian IV dømmer Rosenkrantz».
Han utførte også flere portretter.
Han ble medlem av Akademiet i 1843, professor samme sted i 1848 og direktør for Akademiet i to omganger, i perioden 1853–1857 og fra 1863 til sin død. Marstrand mottok Dannebrogordenen i 1851 og ble etatsråd i 1867.
Halifax (England)

Beskrivelse

Halifax Piece Hall var en markedshall hvor stykker av ullstoff ble solgt. Den ble åpnet 1. januar 1779, og var bare åpen to timer i uken, på lørdag morgen. I den korte perioden var det hektisk aktivitet i de 315 rommene som ble leiet av handelsmenn. Etter mekaniseringen av ullindustrien ble hallen omgjort til et offentlig marked, noe den fortsatt brukes som. Tidligere lå Calderdale industrimuseum i hallen, men det har blitt nedlagt.
Rådhuset ble bygget i 1863 av Charles Barry, som også sto bak den moderne utformingen av Parlamentsbygningene i London. Wainhouse Tower fra 1871 er en underlig fabrikkpipe, bygget som en kuriositet for en tøyfargefabrikk som aldri ble tatt i bruk. Den har en indre vindeltrapp som leder opp til en observasjonsplattform med utsikt over byen.
Halifax var beryktet for Halifax gibbet, en tidlig form for giljotin som ble brukt til å halshugge forbrytere. Den ble sist brukt i 1650, og er altså langt eldre enn den mer kjente franske halshuggingsmaskinen. En kopi har blitt satt opp i Gibbet Street, der originalen engang sto. Rettsvesenet i Halifax var kjent for å være spesielt strengt, og den korte bønne som kalles Tiggerlitaniet lyder: «From Hull, Hell and Halifax, Good Lord deliver us!» («Fri oss, Herre, fra Hull, helvete og Halifax»).
Fekting under Panamerikanske leker 1963

Fekting under Panamerikanske leker 1963. Fekting var med som en av nitten sporter i de fjerde Panamerikanske leker som ble arrangert i São Paulo i Brasil fra 20. april til 5. mai 1963. Det var individuelle og lagkonkurranser for menn i florett, kårde og sabel og i florett for damer. USA ble beste nasjon med seks gullmedaljer foran Argentina og Cuba med en hver.
Engelskmenn

Engelsk nasjonalitet

Konseptet med en «engelsk nasjon» er langt eldre enn den med en «britisk nasjon», og fra 1990-tallet kom det en oppblomstring av engelsk selvbevissthet. Dette er knyttet til uttrykk for nasjonal selvbevissthet overfor de andre britiske nasjonene Wales og Skottland – noe har kommet mest til uttrykk i nyutviklete politiske arrangementer innenfor Storbritannia –  og at en delt britisk nasjonalidentitet har blitt svekket med økt avstand mellom nasjonene innenfor Samveldet.
Mange nyere immigranter til England har tatt til seg en britisk identitet mens andre har utviklet en dualistiske eller blandete identiteter. Bruken av ordet «engelsk» for å beskrive briter fra etniske minoriteter i England er vanskeliggjort av ikke-hvite mennesker i England som identifiserer seg som britisk framfor engelske. I den årlige befolkningsundersøkelsen for 2004 sammenlignet den britiske statistikkbyrået etniske identiteter til britiske mennesker med den nasjonale identiteten de selv oppfattet. Byrået fant ut at mens 58 prosent av hvite mennesker i England beskrev sin nasjonalitet som «engelsk» mens det store flertallet av ikke-hvite mennesker betraktet seg som «britiske».
Converse County

Historie

Fylket ble grunnlagt i 1888.
Erik Moberg

Karriere

Moberg startet karrieren i BK Zeros, og spilte ett år i Motala AIF, før han i 2008 gikk til Åtvidaberg. Mobergs spilte sin første kamp i Allsvenskan, etter at Åtvidabergs FF hadde rykket opp. Moberg gikk i 2014 til Örebro SK.
28. serierunde i 1. divisjon fotball for menn 2015

28. serierunde i 1. divisjon fotball for menn 2015 ble innledet søndag 18. oktober 2015 klokken 15.00.
Demokrit

Liv

Demokrit ble født i Abdera i Thrakia, en jonisk koloni i Teos. Hans fødselsår var 460 f.Kr. ifølge Apollodorus, som trolig er mer å lite på enn Thrasyllos, som satte det ti år tidligere. Hans far var så rik at han ble sagt å ha tatt imot Xerxes I av Persia da han kom til Abdera. Demokrit brukte farsarven sin på reiser til fjerne land, og skal ha nådd til India, Egypt og Etiopia. Spesielt nevner Demokrit den imponerende kunnskapen til de egyptiske matematikerne. Ifølge Diogenes Laertius ble han på reisene sine også kjent med «den kaldeiske magien».
Demokrit skrev et betydelig antall verker om fysikk, kosmologi, geologi, medisin, etikk og politikk, men alle er gått tapt – bare rundt 300 fragmenter av skriftene hans har overlevd, hvorav mange er senere samleres gjengivelser av arbeidet hans.

Filosofi

Mens Sokrates mente at all kunnskap er kunnskap om sannheten, skrev Demokrit: «En mann må lære ut fra det prinsippet at han står sannheten fjernt.» Denne skepsis til kunnskap om sannheten og absolutter overhodet, preger hele tenkningen hans: «Vi vet ingenting sikkert om noe, men for hver av oss er våre meninger en gjenordning av sjelens elementer.» Han trodde ikke på Sokrates' idé om at mennesker ble gode, bare de ervervet seg kunnskap, eller at et samfunn kunne lykkes på det viset, for: «Det eksisterer ingen midler i vår tids samfunn til å stanse funksjonærers gale handlinger, uansett hvor godhjertede de er.» Sett med Demokrits øyne kunne man altså være god, men likevel i stand til å handle galt. Han skrev: «Fattigdom i et demokrati er å foretrekke fremfor såkalt velstand blant diktatorer, liksom frihet er å foretrekke fremfor slaveri.» For ham var «den veldrevne polis den største kilden til suksess, og alt avhenger av den.» Styret skulle legge vekt på å dele ut midler til de fattige, gjøre dem tjenester og være vennlig mot dem, «så er resultatet medfølelse, opphør av utestenging, dannelse av kameratskap, gjensidig hjelp og enighet mellom borgerne». Demokrit anså den politiske prosessen som et praktisk foretak, ikke et teoretisk rammeverk, men hans synspunkter kom til å feies helt til side av Platon.

Atomteorien

Demokrit regnes i dag som atomteoriens fremste representant i antikken. Sammen med sin læremester, Leukippos fra Miletos, skal Demokrit være den første som fremsatte atomteorien. Den hevder at alt kan deles i stadig mindre stykker, inntil man når en nedre grense. De minste udelelige stykkene kalte han for atomer. Atomene beveger seg i et tomt rom (intet) av naturlig egenbevegelse. Minstedelene måtte være udelelige, mente Demokrit, fordi dersom man delte dem opp i det uendelige, ville de til slutt bli for små til å kunne sette sammen i virkelighet. 
Det menes at Demokrit utviklet sin teori som et svar til filosofen Parmenides' påstand om at «ingenting kommer av ingenting», altså at forandring ikke er mulig.
Monrad Helle

Monrad Helle (født 1919) er en tidligere norsk diplomat og ambassadør.
Han har diplomeksamen fra Norges Handelshøyskole 1943 og startet for Utenriksdepartementet i 1947.
Antheraea pernyi

Utseende

En stor (vingespenn 110 – 152 mm), gulbrun spinner med en brun og hvit øyeflekk på hver vinge. Forvingene er lett sigdformede. Et smalt, svart og hvitt tverrbånd går langs ytterkanten av begge vingepar. Larven er gulgrønn, med klubbeformede hår som vokser i kvaster ytterst på kjegleformede vorter.
Bjerkøysundet

Bjerkøysundet er et sund i Oslofjorden mellom Nøtterøy og Bjerkøy i Færder kommune. Ved Bjerkøysundet ligger Knarberg, Ulvøåsen, Arås, Sparrønningen og Bukta på nøtterøysida.
Mairie d'Issy (Paris Metro)

Mairie d'Issy er en stasjon på metroen i Paris.
Stasjonen er endestasjon på linje 12.
Esmarkøya

Esmarkøya er ei øy som utgjør en del av Svalbard. Øya ligger rett nordøst for Nordaustlandet inntil kysten. Den er en del av Orvin Land og inngår i Nordaust-Svalbard naturreservat.
Abaraeus

Utseende

Middelsstore, brunlige trebukker.  Antennene er noe lengre enn kroppen. Pronotum har en kraftig pigg midt på hver side. Dekkvingene har markerte "skuldre" og er jevnt avsmalnende bak disse. De er kraftig punkterte og har et par opphøyde knøler eller lengdekjøler (som kan danne en hestesko) ved roten.

Levevis

Disse billene har larver som lever i død ved.

Utbredelse

Slekten er utbredt i Sentral- og Sør-Afrika.
Agusan del Sur

Politisk inndeling

Agusan del Sur er delt i 11 "municipalities" (landkommuner).
Ullern (Sør-Odal)

Ullern (historisk: Ulleren) er et sogn og en skolekrets i Sør-Odal i Hedmark. Ullern kirke er sognets kirke. Ullern består av den vestre delen av Sør-Odal på begge sider av Glomma, beliggende mellom Nes i vest og Strøm og Oppstad i nordøst, begge disse hører til Sør-Odal. Nordsida av elva (utenom Korsmo) kalles Kjerkesia etter kirkas beliggenhet, mens sørsida kalles Disisia etter garden Disen (uttales disi). Sognet omfatter 19 gårder i Sør-Odal. Navnet uttales ullarn og det blir i sammenhenger skrevet Uller- (Ullerenga, Ullermoen osv.). I Ullern ligger barneskolene Ullern, Disenå og Korsmo.
Finnmark landforsvar

Organisasjon

Finnmark landforsvar består av en ny kavaleribataljon (Kavalerieskadron 2) forlagt ved Garnisonen i Porsanger (personell fra Kampeskadronen og deler av 2. bataljon), et nytt jegerkompani og ny sanitetstropp ved Garnisonen i Sør-Varanger (GSV), et modernisert HV–17 forsterket med innsatsstyrker fra andre heimevernsdistrikt og fremtidig nytt luftvern.

Reetablering

Stortinget vedtok i 2017 å gjenopprette Finnmark landforsvar. Dette skjedde etter anbefaling fra Landmaktutredningen fra 2016, og etter behandling av stortingsproposisjon nr. 2 i 2017; den såkalte Landmaktproposisjonen. Her ble det lagt til grunn at den sikkerhetspolitiske situasjonen tilsa et særlig stort behov for enhetlige ledelse og planlegging i landsdelen, så vel som en styrket tilstedeværelse av landmilitære styrker i Finnmark.
Derved skulle Hærens og Heimevernets avdelinger i Finnmark samles under én felles ledelse, med virkning fra 1. januar 2019, under navnet Finnmark landforsvar (FLF), lokalisert på Porsangmoen.
Avdelingen viderefører i sitt merke det heraldiske hovedelementet fra tidligere hæravdelinger i Finnmark; et varghode på blå bakgrunn som er arven etter Jegerkompaniet.

Historie

Forløperen til Finnmark landforsvar ble opprettet av den norske eksilregjeringen i London under andre verdenskrig. Det skjedde dels i samarbeid med sovjetiske myndigheter, etter at sovjetiske styrker frigjorde Øst-Finnmark vinteren 1944–1945.
En norsk styrke ledet av oberst Arne Dagfin Dahl ble satt inn fra Storbritannia, og ankom Kirkenes 10. november 1944. Denne ble først benevnt Avsnittskommando Finnmark (AFK), og besto av Varanger bataljon og de polititropper som ble overført fra Sverige i januar–mars 1945. Deretter, 6. februar 1945, ble også Bergkompani 2 underlagt norsk kommando i Finnmark, etter å ha stått under sovjetisk kommando fra november 1944.
26. januar 1945 ble AFK til Distriktskommando Finnmark (DKF); deretter, fra 31. oktober 1945, ble DKF til Finnmark landforsvar (FLF). Standkvarter var først på Skoganvarre, til 30. september 1946, deretter på Porsangmoen til 1955, Hammerfest til 1960. Stortinget besluttet formelt å opprette FLF 25. mai 1950.
Forsvarsplanleggingen i 1950-årene var preget av atomtrussel fra Sovjetunionen. I Nord-Norge ble det også planlagt for et sovjetisk militært overfall med fallskjermstyrker i nord. Som del av en desentralisert kommandostruktur ble det i 1959 innført en ordning med landforsvar i Nord-Norge; med Finnmark landforsvar lengst nord. Oppgaven var å planlegge for og lede operasjoner. Dermed ble de to tidligere lokalforsvarsdistriktene i Finnmark slått sammen til ett: Finnmark landforsvar. I 1995 ble det nedlagt, og erstattet av Finnmark regiment (FIR), med standkvarter på Porsangmoen, som i sin tur ble nedlagt 13. juni 2002. I Finnmark ble også Alta bataljon (Alta) og Varanger bataljon (Tana), begge tilhørende Finnmark landforsvar, nedlagt i 1995.
Styrkene i Finnmark var først underlagt Distriktskommando Nord-Norge (DKN) i Harstad, deretter landkommandøren ved Forsvarskommando Nord-Norge (FKN) i Bodø (1971–2002).
Ye Olde Cheshire Cheese

Ye Olde Cheshire Cheese er en av Londons eldste puber. Den ligger i en bygning som ble gjenoppbygd etter den store bybrannen i 1666. Puben ligger i nærheten av Fleet Street i City of London, og er tilknyttet Yorkshire-bryggeriet Samuel Smith. Tidligere har flere forskjellige puber holdt til her, blant andre the Horn Tavern i 1538. Det tidligste serveringsstedet på dette stedet var et gjestehus tilknyttet et kloster i det 13. århundre. Ved inngangen henger en liste over 15 monarker som puben har «overlevd», og gjestebøkene inneholder navnene til ambassadører, statsministre og kongelige. Charles Dickens var også gjest her mens han var Fleet Street-journalist. Inne henger et portrett av pubens mest berømte stamgjest: Samuel Johnson, forfatter av ordboken A Dictionary of the English Language. I likhet med de fleste pubene i Storbritannia, serveres det varm mat. En av pubens spesialiteter er «Ye Famous Pudding».
Erle

Kjente personer med navnet

Personene i listen er ordnet kronologisk etter fødselsår.
Einar Haugen

Haugens arbeide som professor

Fra 1931 til 1964 var Einar Haugen professor for nordiske språk ved University of Wisconsin i Madison.
Fra 1964 til 1975 var han professor ved Harvard University i Cambridge, Massachusetts.
I 1975 gikk han av med pensjon.
Mellom 1938 og 1982 var han gjesteprofessor ved flere universiteter i Nord-Amerika, Europa og Australia. Han ble utnevnt til æresdoktor ved Universitetet i Trondheim i 1972.

Haugens vitenskapelig arbeide

Einar Haugen var ingen tilhenger av en spesiell språkvitenskapelig skole. Et par av verkene hans er strukturalistisk preget mens andre verk er tradisjonellere og før-strukturalistiske. Han var skeptisk ovenfor de transformasjonell-generative strømningene i språkvitenskapen. Han arbeidet helt data-orientert og når han dannet teorier så bygde han dem først og fremst på disse dataene.
Sosiolingvistiske aspekter spiller en viktig rolle i verket hans. Dette vises i forskningstyngdepunktene hans: tospråklighet, dialektologi og språkplanlegging.
Et av hans viktigste verk er The Scandinavian Languages. An Introduction to their History, London og Cambridge (Massachusetts), 1976.
Pseudhomelix

Utseende

Phrynetini er middelsstore, brunlige trebukker. Dekkvingene har markerte "skuldre" og er parallellsidige, gjerne med hvite flekker eller rødlige tegninger.

Levevis

Som de fleste andre trebukker borer larvene i ved.

Utbredelse

Arten er bare kjent fra Angola.
Krøderbanen

Historie

Byggingen ble påbegynt i 1870, og banen ble åpnet 28. november 1872 som smalsporet jernbane (1067 mm sporvidde). Banen ble ombygget til normalspor i 1909. 
Passasjertrafikken ble lagt ned i 1958, men godstrafikk fortsatte til 1985. Stortinget vedtok samme år at Krøderbanen sammen med Krøderen stasjon skulle bevares for ettertiden som en museumsjernbane.
Tømmertransport fra Hallingdal til Drammen var banens viktigste inntektskilde. Fra Krøderen stasjon i sydenden av innsjøen var det forbindelse med dampbåt til Gulsvik.  Båtturen tok 2 1/2 time med D/S «Haakon Adelsten» (fra 1861), D/S «Krøderen» og D/S «Norefjeld». Siste dampbåt gikk i 1925. 
Krøderbanen var i halvannet år en del av Bergensbanen. Da strekningen Voss-Gulsvik ble tatt i bruk 10. juni 1908, måtte passasjerer og gods fraktes videre med dampbåt over Krøderen, og fra Krøderen stasjon med tog til Vikersund og Randsfjordbanen; men etter at Bergensbanen åpnet i sin helhet til Hønefoss og Oslo i desember 1909, kom Krøderen i bakevja. Bare lokaltrafikken vedble på Krøderbanen.
Stasjonsområdet på endestasjonen Krøderen er fredet sammen med ca 2,6 kilometer av banen. I tillegg til endestasjonene er det mellomstasjoner på Snarum, Sysle og Kløftefoss.
Krøderbanen er i dag museumsjernbane. I sommerhalvåret kjører Norsk Jernbaneklubb tog med damplokomotiv som er blitt en turistattraksjon. Det kjøres også tog med dieselmotorvogn. 
Kjøresesongen er normalt i månedene juni - september, men arbeidstog kjøres året rundt. Det kjøres åpne tog for publikum og chartrede tog for lukkede grupper. Se Krøderbanens hjemmesider for nærmere detaljer.
Sangen «Dra med Krøderbanen» ble en slager for visegruppa Ballade!.
Per 2018 er Krøderbanen en avdeling i Stiftelsen Buskerudmuseet.
Illyria

Illyria er et oldtidsnavn på landskapet i det nordvestlige Balkan, langs kysten fra Albania i sørøst til den slovenske grensen i nordvest. Området var bebodd av illyrere, og ble innlemmet ca. år 1 i Romerriket under navnet Illyricum. 
I de første tiårene under østromersk styre (inntil 461) ble Illyria herjet av plyndringer fra vestgotere, hunerne og østgotere. Noen hundre år etter dette innvandret slaviske stammer inn i området på 700-tallet og assimilerte illyriske stammer i det som idag er Albania, Kosovo, Nord-Makedonia, Montenegro, Slovenia, Kroatia, Bosnia-Hercegovina og Serbia.
Elite Hotel

Elite Hotel er et album av Emmylou Harris. Det var hennes andre album i 1975 og hennes tredje totalt. Etter suksessen med Pieces of the Sky tidligere på året ble denne utgivelsen enn mer suksessrik. Hun nådde helt til topp med albumet på the Billboard Music Charts. To av sporene på albumet, «Together Again» og «Sweet Dreams» toppet også countrysingellisten og «One of These Days» nådde som best en 3.-plass på samme liste. Hennes versjon av The Beatles-låten «Here, There and Everywhere» kom på en 63.-plass på poplisten.
Warrington (Milton Keynes)

Stedsnavnet

Navnet er av angelsaksisk opprinnelse, og betyr «Wærheards eiendom». I Domesday Book (1086) er stedet nevnt som Wardintone.

Geografi

Warrington må ikke forveksles med Warrington, en by i Cheshire i nordvestlige England. Warrington i Buckinghamshire er den nordligste sognet, og i regionen Sørøst-England.
Langodden naturreservat

Geografi, geologi og landskap

Ved Langodden består sydsiden av odden av Ringsakerkvartsitt, nordsiden av verneområdet består av Vardalsandstein. Vardalsandsteinen ble avsatt på grunne havdelta eller som en fluvial avsetning i forgrenete elver.
Ringsakerkvartsitten utgjør sammen med den eldre underliggende Vardalsandsteinen Vangsåsformasjonen.  Vangsåsformasjonen inngår i Hedmarksgruppen som igjen inngår i Oslofjordsovergruppen, også kjent som Oslofeltets kambrosiluriske lagrekke   Vangsåsformasjonen er utbredt på begge sider av Mjøsa.  Vangsåsformasjonen er tidfestet til «senvendium til tidligkambrium».   Skillet mellom Ediacara og Kambrium er for 542 millioner år siden.
Kontinentalplaten Baltika lå da på den sydlige halvkule, midt mellom sydpolen og ekvator.   Etter at Hedmarksbassenget var dannet som et riftbasseng for 750 millioner år siden,  og Varangeristiden for 630-590 millioner år siden var over, bestod Hedmarksbassenget av elvesletter som fylte opp bassenget. Dette var for 570-550 millioner år siden i ediacaratiden.  
Tidlig kambrium i mjøsområdet innebar at sjøen steg og kom inn fra det som idag er nord.   Det høye kvartsinnholdet i Ringsakerkvartsitten peker til at kjemisk forvitring og oppløsning av alle mineraler unntatt kvarts preget forholdene på land i Baltika da sanden ble til.  På landjorden var det lite liv, i havet skjedde en oppblomstring av liv i det som er kalt Den kambriske eksplosjon.  
Den type fossile graveganger, vertikale gravespor, som finnes i Ringsakerkvartsitten ved Langodden er kjent som Skolithos. Sporene kan være laget av bløtdyr som lignet på dagens fjæremark. Gravesporene er 2-5cm lange og sitter så tett at steinen kan omtales som «pipe rock», rørstein.
Ved Sollerud, 1,7 km nordøst for Langodden, er det i tilsvarende Ringsakerkvartsitt funnet U-formede vertikale gravespor opptil 5-10cm lange. Her er det også, i tynne skiferlag imellom kvartsitten, funnet et mikrofossil, en akritark,  som sannsynligjør at Ringsakerkvartsitten er kambrisk og ikke prekambrisk.

Kulturminner i naturreservatet

To bronsealderrøyser ligger innenfor området. Dette er gravrøyser.
Juha Sipilä

Privatliv

Sipilä har kone og fem barn. Hans yngste sønn, Tuomo (født i 1993), døde 18. februar 2015. Han er svært religiøs og er medlem av den læstadianske gruppa Rauhan Sana.